El termini per presentar sol·licituds és del 18 de febrer al 10 de març de 2020
Resolucions de concessió dels ajuts provinents de l'Administració local i dels organismes adscrits o vinculats, si n'hi ha.
Convenis o cartes de compromís de col·laboradors, patrocinadors o administracions locals, si n'hi ha, i la seva valoració econòmica.
Per poder optar a les subvencions s'han de complir, a més dels que es preveuen en la base general 3, els requisits i les condicions següents:
a) La fira o saló s'ha de dur a terme a Catalunya en el període comprès entre el mes de desembre de l'any anterior al de concessió de la subvenció i el mes de novembre de l'any de concessió de la subvenció.
b) L'organització de la fira o saló ha de garantir i acreditar la lliure concurrència d'expositors participants a l'esdeveniment.
c) La fira o saló, o l'equip directiu, ha de tenir una trajectòria consolidada d'un mínim de dues edicions consecutives, sense incloure l'edició o les edicions de l'any de concessió de la subvenció.
d) La fira o saló ha de tenir almenys amb cinc segells editorials representats i la participació d'almenys un/a llibreter/a.
A l'efecte d'aquestes bases, s'entén per segell editorial el nom comercial sota el qual una empresa editorial publica llibres.
Una mateixa empresa pot tenir múltiples segells editorials.
e) La fira o saló ha de tenir almenys el suport econòmic (dinerari o en espècie) d'una administració local.
f) A la fira o saló s'ha de dur a terme la comercialització directa del llibre al consumidor final.
g) La fira o saló ha de tenir com a objectiu la promoció, la difusió i la comercialització del llibre en llengua catalana o occitana.
a) Costos de contractació de serveis externs necessaris per al desenvolupament de la fira o del saló.
b) Despeses de promoció i publicitat.
c) Despeses corresponents a l'organització d'activitats paral·leles com taules rodones, debats, presentacions,
exposicions i altres similars, relatives a l'objecte de la fira o del saló i programades durant la seva celebració
d) Despeses relatives als actes d'inauguració i de cloenda de la fira o del saló.
e) Despeses corresponents al desplaçament i l'estada (allotjament i manutenció) d'autors/es i editors/es convidats a la fira o al saló.
f) Es poden imputar despeses indirectes o generals a l'activitat objecte de l'ajut d'acord amb allò que regula la base general 5.4 i corresponents al període informat en la sol·licitud en què efectivament se celebri la fira o el saló.
Totes les despeses anteriorment exposades són imputables, sempre que no hagin estat subvencionades per l'ICEC o l'OSIC en altres línies d'ajuts.
La quantia màxima de la subvenció es determinarà segons el barem següent:
a) Fires o salons de pressupost total igual o inferior a 10.000,00 euros, fins a un màxim del 50% del pressupost total.
b) Fires o salons de pressupost total superior a 10.000,00 euros i inferior o igual a 50.000,00 euros, fins a un màxim del 40% del seu pressupost total.
c) Fires o salons de pressupost total superior a 50.000,00 euros i igual o inferior a 100.000,00 euros, fins a un màxim del 30% del seu pressupost total.
d) Fires o salons de pressupost total superior a 100.000,00 euros i igual o inferior a 200.000,00 euros, fins a un màxim del 20% del seu pressupost total.
La quantia de la subvenció, acumulada amb altres ajuts de minimis de qualsevol administració pública atorgats durant l'exercici fiscal corrent i els dos anteriors, no pot superar els 200.000,00 euros.
a) Pressupost i viabilitat econòmica de la fira o del saló.
Es valora especialment la diversificació de les fonts de finançament de la fira o del saló, tenint en compte l'evolució dels ingressos ordinaris propis de l'activitat (lloguer d'expositors, ingressos per la venda d'entrades, si n'hi ha) i la participació de patrocinis privats en el finançament de la fira o del saló.
b) Trajectòria de la fira o saló.
Es valora la trajectòria de les edicions anteriors, tenint en compte elements com ara el creixement d'espai, d'expositors i de públic.
c) Interès del catàleg editorial mostrat.
Es valora la diversitat de títols i de segells editorials presents, així com l'especialització en un gènere o generes determinats i l'aposta per aquells catàlegs d'alt interès cultural o que tractin temàtiques poc difoses en llengua catalana o occitana.
Es valora la tipologia i l'impacte de les accions publicitàries dutes a terme, i també la qualitat i l'interès de les activitats paral·leles destinades a la promoció del llibre i de la lectura.
e) Distribució en el territori.
Es valoren els esdeveniments que es duguin a terme en zones de Catalunya amb poca oferta d'esdeveniments relacionats amb el llibre i la lectura.
f) Valoració lingüística: es valoren aquelles fires o salons que aposten per segells i catàlegs en què destaqui l'obra original en llengua catalana o occitana, i també per la presencia de la literatura catalana i dels/de les autors/es catalans/es en les seves activitats paral·leles.
Es valoren les col·laboracions amb altres fires i salons, així com amb biblioteques i escoles.
h) Les fires o salons que, a més, compleixin les característiques següents, obtenen cinc punts més per
Les fires o salons en els quals almenys el 50% de les seves activitats paral·leles tinguin com a
protagonista la figura d'una escriptora, il·lustradora o traductora.
Les fires o salons que disposin de certificats ambientals ISO 14001 o EMAS.
Les fires o salons que en alguna de les seves activitats paral·leles tinguin com a protagonista una autoria
Als efectes d'aquestes bases s'entén per autoria emergent les persones escriptores, il·lustradores i
traductores la primera obra de les quals hagi estat publicada com a màxim en els dos anys anteriors a la
publicació de la convocatòria corresponent.
El termini màxim per dictar i notificar la resolució és de cinc mesos des de la sol·licitud.
En cas que l'ajut atorgat tingui un import igual o inferior a 60.000 euros, les persones beneficiàries han de presentar un compte justificatiu simplificat, amb el contingut establert en la base general 16.2.b) com a màxim l'últim dia hàbil del mes de desembre de l'any de concessió de la subvenció.
En el cas que l'ajut atorgat sigui superior a 60.000 euros, les persones beneficiàries han de presentar un compte justificatiu amb informe d'auditor, amb el contingut establert en la base general 16.3 com a màxim l'últim dia hàbil del mes de desembre de l'any de concessió de la subvenció.